PLANINSKO DRUŠTVO CELJE MATICA                                                                         Celje,  29. 11. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

OSOJE TRNOVSKEGA GOZDA 

VELIKI ČEŠEVIK,  1349 m, 

V NEDELJO,  5. DECEMBRA 2010

MEDTEM KO STA IZVIRA LIJAKA IN MRZLE REKE HUBLJA  

KOMAJDA RÁZILA PRISOJNE STRMALI TRNOVSKE PLANOTE, 

SE JE TREBUŠČICA S SEVERA GLOBOKO ZAJEDLA V SAMO OSRČJE TRNOVSKEGA GOZDA. 

V SVOJEM POREČJU GOSTÍ TREBUŠČICA DIVJI GRAPI SLAPOVGAČNIK IN PRŠJAK. 

ZA PRVO SO ŽE ZA RAJNE AVSTRIJE UGOTAVLJALI, DA JE NAJGRŠA V VSEJ MONARHIJI. 

MED TREBUŠČICO IN NEZNANO REKO, 

KI JE PRED MILIJONI LET TEKLA PO ČEPOVANSKEM DOLU, 

SEGAJO SEVERNI ODRASTKI PLANOTE IN NAJVIŠJI VRH TAM OKROG JEVELIKI ČEŠEVIK. 

VABIMO VAS, DA SE V DRUŽBI S Petrom Oblakom in Petrom Pasarjem 

POVZPNEMO NA TEGA SAMOTARJA MED LAZNO N LOKVAMI, 

NASELJENIMA OTOKOMA SREDI TRNOVSKEGA GOZDA. 

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE ODPRAVIMO Z NAROČENIM AVTOBUSOM OD PETIH ZJUTRAJ, OB 5:00. 

V LOGATCU ZAPUSTIMO AVTOMOBILSKO CESTO IN NA KALCAH ZAVIJEMO NA KELTIKO. 

PO NJEJ SE SKOZI IDRIJO PRIPELJEMO DO DOLENJE TREBUŠE, 191 m, 

KJER SE V IDRIJCO PROTI NJENEMU TOKU IZLIVA TREBUŠČICA, KAR JE SICER REDEK POJAV. 

OB TREBUŠČICI NADALJUJEMO VOŽNJO V GORENJO TREBUŠO, 329 m. 

NE UTEGNEMO ODKRIVATI DIVJEGA GAČNIKA, PRŠJAKA PA MKCOVE TER SRNE GRAPE.  SPOTOMA NEMARA POVOHAMO ŽVEPLENI IZVIR NA LEVEM BREGU TREBUŠČICE 

IN STOPIMO POKUKAT VANJO RAZ KAMNITEGA PODKOBILSKEGA MOSTU. 

ČEZENJ SO NA SVETO GORO PRI GORICI IZ IDRIJE PO BLIŽNJICI HODILI NA BOŽJO POT...

NAD IZHODIŠČEM NAS BARVNI TRAKCI NA DREVJU OPOZARJAJO NA POT, 

KI SE VIŠE GORI IZDA ZA ODSEK NAJDALJŠE SLOVENSKE VEZNE POTI. 

TRANSVERZALA VEZISTOV PRIPELJE PO 2 urah NA LAZNO, 

KJER NEKAJ DUŠ SAMUJE NA IZTREBLJENI ZELENICI 

SREDI GOZDOV NA PLANOTI MED GORENJO TREBUŠO IN ČEPOVANOM. 

MIMO KAMNOLOMA, 924 m, NAS TV PRIPELJE DO DOMA NA LAZNI, 951 m. 

PO OKREPČILU V DOMU IZ ZLATE DOBE SMUČANJA V TRNOVSKEM GOZDU SE ODLOČIMO,

ALI SE PO GLAVNI ULICI SPREHODIMO NA ZAČETEK VASI PRI HIŠNI ŠTEVILKI LAZNA 1 

IN OSVOJIMO SLIKOVITI SKALNATI STADOR, 1030 m, TER SE PO URI HOJE VRNEMO V DOM. 

IZLET NADALJUJEMO V NASPROTNI SMERI. 

S STAREJŠE GOZDNE CESTE KRENEMO PO VLAKI PROTI STANOVEMU ROBU, 1191 m, 

KI PONUJA PRELEPE POGLEDE NA GORENJO TREBUŠO, VOJSKO IN TRNOVSKE SOSEDE. 

Z ROBA SESTOPIMO NA ČUDOVITO JASO IN SE POVZPNEMO NA NOVEJŠO GOZDNO CESTO. 

TA PELJE POD VELIKO POSEKO NA NEIZRAZITO RAMO, 

S KATERE MED SKALAMI IN DREVJEM DOSEŽEMO BREZPOTNI VELIKI ČEŠEVIK, 1349 m. 

SESTOPIMO NA OMENJENO CESTO IN SE NAPOTIMO PROTI LOKVAM, 965 m, 

KI SMO JIH ŽE Z VRHA OPAZILI KOT ČUDOVITO OAZO SREDI TRNOVSKE DIVJINE. 

HODILI SMO OKOLI 7 ur, 

POT DOMOV PA BO ZARADI ZIMSKIH RAZMER NAJBRŽ VODILA PO OVINKU SKOZI SOLKAN. 

ČE NAS BO SNEG PREVEČ OVIRAL, 

SE BOMO NAJPREJ ODREKLI STADORU, ŠE S TEŽJIM SRCEM PA TUDI STANOVEMU ROBU! 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 25,00 evrov. 

DOBER DAN V TIŠINI TRNOVSKEGA GOZDA! 

Tone Primožič

